YouTV er landet på Apple TV-boksen

Det Yousee-ejede Nuuday åbnede for sin streamingtjeneste, YouTV, i slutningen af september og dengang blev det lovet, at en app til Apple TV var lige på trapperne.

Nu er den ankommet og den kan hentes via App Store direkte på Apple TV. Hidtil har tjenesten udelukkende kunnet tilgås fra computere, smartphones og tablets.

Appen giver naturligvis adgang til hele YouTV-tjenesten, der gør det muligt at sammensætte sin egen tv-pakke, ved at vælge mellem mere end 40 tv-kanaler og 8 forskellige streamingtjenester. En komplet oversigt over de forskellige kanaler og tjenester kan ses på tjenestens hjemmeside.

Skærmbillede fra YouTV-app’en (foto: App Store).

Fakta om YouTv

YouTv kan tilbyde fire fleksible streamingabonnementer, hvor brugerne kan vælge mellem mere end 40 tv-kanaler og 8 streamingtjenester

Man kan vælge abonnementer på 3, 10, 20 eller 30 point. Alle tv-kanaler koster 1 point. Streamingtjenester koster fra 2-6 point.

3 point koster 199 kr. per måned.

10 point koster 299 kr. per måned.

20 point koster 399 kr. per måned.

30 point koster 499 kr. per måned.

Alle abonnementer giver desuden adgang til DRTV, som er den mest brugte danske streamingtjeneste, Xee, hvor man bl.a. finder YouSee Originals samt et bredt streamingkatalog af både nye og ældre film og serier fra Paramount og Fox.

Al kommunikation, betaling og support foregår digitalt.

Brugerne får adgang til indholdet i YouTv med det samme, de tilmelder sig på hjemmesiden, og der er ikke oprettelsesgebyr eller bindingsperiode.

YouTV er landet på Apple TV-boksen